ཞི་ཅིན་ཕིང་གིས་བསྟན་དོན།ཀྲུང་གོ་དང་ཏོ་སྨི་ནི་ཁ་བར་འབྲེལ་བ་བཙུགས་པའི་ལོ་ཕྱེད་ཀྱི་རིང་ལ།རྒྱལ་ཁབ་གཉིས་ཀྱི་འབྲེལ་བའི་ཐད་ནས་འཕེལ་རྒྱས་ཀྱི་གསོན་ཤུགས་དང་རྒྱ་ཆེ་བའི་མདུན་ལྗོངས་ངོམས་ཡོང་ལ།ཕྱོགས་གཉིས་ཀྱིས་གོང་རིམ་གྱི་འཆར་འགོད་དང་ཆབ་སྲིད་ཀྱི་སྣེ་ཁྲིད་ལ་ཤུགས་སྣོན་དགོས།ཀྲུང་གོ་གཅིག་གི་རྩ་དོན་རྒྱུན་འཁྱོངས་བྱས་ནས།ཀྲུང་གོ་དང་ཏོ་སྨི་ནི་ཁའི་འབྲེལ་བ་རྒྱུན་མཐུད་འཕེལ་རྒྱས་སུ་གཏོང་བའི་ཐད་རྨང་གཞི་བརྟན་པོ་འདིངས་དགོས།མཉམ་དུ་རྒྱུད་གཅིག་ལམ་གཅིག་འཛུགས་སྐྲུན་བྱེད་པ་བརྒྱུད་དེ།ཁྱབ་ཁོངས་སོ་སོའི་མཉམ་ལས་ལ་གཅིག་གྱུར་འཆར་འགོད་དང་མཐུན་སྦྱོར་སྣེ་ཁྲིད་བྱེད་དགོས།ཁེ་ལས་ཀྱི་གཙོ་གཞི་དང་སྲིད་གཞུང་གི་མཛུབ་སྟོན།ཚོང་རའི་འཁོར་རྒྱུགགཉིས་ཕན་མཉམ་རྒྱལ་གྱི་རྩ་དོན་ལ་དམིགས་ནས།ཧུར་ཐག་གིས་རྨང་གཞི་སྒྲིག་ཆས་འཛུགས་སྐྲུན་དང་དངུལ་རྩ།དངུལ་གཏོང་།གནས་སྐོར།དམངས་གཉེར་མཁའ་འགྲུལ་སོགས་ཁྱབ་ཁོངས་ཀྱི་མཉམ་ལས་སྤེལ་དགོས།སྐུ་ཞབས་ཙུང་ཐུང་ང་དང་མཉམ་དུ་ཀྲུང་གོའི་རྒྱལ་སྤྱིའི་འགྲེམ་སྟོན་ཚོགས་འདུ་སྐབས་དང་པོ་འགོ་རྩོམ་པའི་མཛད་སྒོར་ཞུགས་པར་དགའ་བསུ་བྱེད་པ་དང་།ཏོ་སྨི་ནི་ཁ་ཕྱོགས་ཀྱིས་སྟེགས་བུ་དེ་བཀོལ་སྤྱོད་བཟང་བོ་བྱས་ནས་རང་རྒྱལ་གྱི་ཐོན་རྫས་ངོ་སྤྲོད་བྱེད་པར་དགའ་བསུ་བྱེད་ཀྱིན་ཡོད།མི་གཞུང་བརྗེ་རེས་དང་ཕན་ཚུན་རྒྱུས་ལོན་ཇེ་དྲག་ཏུ་གཏོང་བ་དང་།ཀྲུང་དབྱང་ནས་ས་གནས་དང་།སྲིད་གཞུང་ནས་ཁྲིམས་འཛུགས་ལས་ཁུངས།དཔོན་ཕྱོགས་ནས་དམངས་ཁྲོད་བར་གྱི་བརྗེ་རེས་ལ་སྐུལ་འདེད་བཏང་སྟེ།ཀྲུང་གོ་དང་ཏོ་སྨི་ནི་ཁའི་མཉམ་ལས་ལ་ཕན་པ་ཡོད་པའི་ཐུན་མོང་གི་ལྟ་བ་གྲུབ་པར་བྱེད་དགོས།ཀྲུང་གོ་ཕྱོགས་ཀྱིས་ཏོ་སྨི་ནི་ཁའི་བར་དུ་མི་ཤུགས་ཐོན་ཁུངས་གསོ་སྦྱོང་དང་ལུས་རྩལ་སོགས་ཕྱོགས་ཀྱི་མཉམ་ལས་སྤེལ་བ་མ་ཟད།ཏོ་སྨི་ནི་ཁའི་ཕྱོགས་ལ་སྨན་བཅོས་རུ་ཁག་མངག་གཏོང་བྱེད་འདོད་ཡོད།རྒྱལ་སྤྱིའི་ལས་དོན་ཐད་ཀྱི་མཐུན་སྦྱོར་སྤེལ་ནས།མཉམ་དུ་རྒྱལ་སྤྱིའི་ཞི་བདེ་དང་བདེ་འཇགས་ལ་སྲུང་སྐྱོབ་བྱེད་པ་དང་།འཕེལ་རྒྱས་སུ་འགྲོ་བཞིན་པའི་རྒྱལ་ཁབ་སྤྱི་ཁོག་གི་ཁེ་ཕན་ལ་སྲུང་སྐྱོབ་བྱེད་དགོས་ཟེར།